Dionaea muscipula

Dionaea muscipula ialah spesies tumbuhan maging yang tumbuh asli di tanah-tanah lembap subtropika yang terletak di Carolina Utara dan Carolina Selatan, Pantai Timur Amerika Syarikat. Ia spesies tunggal dalam genus Dionaea yang berkait rapat dengan spesies Aldrovanda vesiculosa dan genus Drosera yang tergolong dalam keluarga Droseraceae.

Ia menangkap mangsa serangga dan labah-labah dengan struktur perangkap yang dibentuk pada hujung helai-helai daun tumbuhan ini yang mempunyai rerambut halus dan sensitif pada permukaan dalamnya. Apabila seekor serangga atau labah-labah merangkak atas daun pokok ini dan menyentuh rerambut halusnya, perangkap akan tertutup jika rerambut yang berlainan disentuh dalam masa dua puluh saat selepaa sentuhan yang pertama. Tujuan pemicu berganda dalam mekanisme ini ialah bagi mengelakkan tenaga dibazirkan dengan memerangkap objek yang tidak memiliki nilai zat makanan.

 Botani 
Pokok spesies ini terdiri daripada lingkaran kecil empat hingga tujuh daun yang tumbuh pada batang bawah tanah pendek yang menyerupai  bebawang. Batang ini mencapai saiz maksimum kira-kira 3-10 sentimeter bergantung pada tempoh dalam tahun. Tumbuhan pesies yang memiliki lebih daripada tujuh daun merupakan koloni yang terbentuk daripada roset yang telah pecah di bawah tanah.

 Daun 
Helai daun terdiri daripada tangkai berbentuk lekuk yang mampu melakukan proses fotosintesis dan sepasang cuping di hujungnya. Permukaan atas cuping daun mengandungi pigmen antosianin merah dan sisinya merembeskan lendir.

Cuping ini menyentap tutup apabila dirangsang oleh mangsa yang menyentuh salah satu daripada tiga trikoma seperti rerambut yang terdapat pada permukaan atasnya. Mekanisme perangkap begitu khusus sehinggakan ia boleh membezakan antara mangsa hidup dan perangsang bukan mangsa seperti air hujan yang jatuh; dua rerambut pemicu mesti disentuh dalam tempoh masa 20 saat antara satu sama lain atau salah satu rerambut disentuh dua kali berturut-turut dangan cepat, di mana cuping perangkap akan tutup dengan laju dalam masa kira-kira satu persepuluh saat. Tepi cuping dikelilingi unjuran seperti rambut kaku atau silium yang membentuk jaringan berkait dan mencegah mangsa besar dari melarikan diri. Unjuran ini rerambut sensitif) mungkin mempunyai sifat sama seperti bulu-bulu melekit yang didapati pada tumbuhan spesies dalam genus Drosera.

 Nota

 Rujukan 

 Pautan luar 
 Ciri Khusus pada tumbuhan venus dan fungsinya di Biologipedia.com

Kategori: Dionaea